“Metallurg” — “Qo‘qon-1912” uchrashuvida futbolchilar iftorlik qilib olishi uchun o‘yin vaqtincha to‘xtatildi

O‘zbekiston Kubogi guruh bosqichi 3-turi doirasida 29-aprel kuni “Metallurg” va “Qo‘qon-1912” jamoalari o‘zaro bahs yuritdi. Uchrashuv mezbonlarning 2:0 hisobidagi g‘alabasi bilan yakunlandi.

Bahsning 36-daqiqasida uchrashuv bosh hakami futbolchilarga iftorlik qilib olish imkoniyatini yaratish maqsadida uchrashuvni vaqtincha to‘xtatdi.
Bu vaqtda ramazon ro‘zasini tutgan futbolchilar og‘iz ochib oldi va shundan keyin o‘yin davom etdi.
Ma’lumot uchun, bellashuvda Akobirxo‘ja Shukurullayev boshchiligidagi hakamlar guruhi ishladi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!